**POZIV NA UPIS POLAZNIKA U PROGRAM OSPOSOBLJAVANJA**

**ZA OBAVLJANJE POSLOVA VODITELJA U JUDO-U**

Upravno vijeće Hrvatskog instituta za kineziologiju na svojoj 5. sjednici dana 8.rujna 2022. godine donijelo je odluku o raspisivanju **NATJEČAJA** za upis polaznika u program osposobljavanja za obavljanje poslova voditelja **JUDA.**

Navedeni program osposobljavanja predstavlja osnovnu (početnu) razinu osposobljenosti za obavljanje stručnih poslova u judu.

**NASTAVNE CJELINE**

1. Osnove medicine sporta
2. Osnove pedagogije i komunikologije u sportu
3. Osnove sporta i sportskog treninga
4. Zaštita na radu
5. Osnove juda sporta
6. Analiza i metodika poduke osnovnih tehničko taktičkih elemenata juda
7. Osnove planiranja u judu
8. Praktična nastava

**ZAVRŠETKOM PROGRAMA POLAZNIK STJEČE SLJEDEĆE KOMPETENCIJE**

* opisati elementarnu građu ljudskog tijela i osnovnu funkciju zglobova i mišića
* opisati osnovne fiziološke procese u ljudskom tijelu za vrijeme tjelesne aktivnosti
* opisati i primjenjivati osnove pedagogije i komunikologije u realizaciji sportske poduke
* opisati osnovne principe sportskog treninga i metodike podučavanja u sportu
* primijeniti sigurnosne aspekte zaštite na radu tijekom provedbe procesa podučavanja i rada u judu
* provoditi proces podučavanja i treninga juda s ciljem optimalnog korištenja prostora i didaktičkih pomagala uz elementarno poznavanje principa teorije i metodike treninga
* provoditi proces usvajanja specifičnih judo znanja primjenjujući početnu razinu znanja o kineziološkim principima rada
* koristiti se osnovnim metodičkim postupcima podučavanja elemenata tehnika i taktike te kondicijske pripreme judaša.

**UVJETI UPISA**

U program osposobljavanja za obavljanje poslova voditelja u judo-u može se upisati osoba koja:

1. ima minimalno završenu srednju školu,
2. ima navršenih 18 godina života,
3. posjeduje specifična znanja iz područja juda koje je polaznik stekao kroz neformalno učenje i koja dokazuje kroz prijemni ispit.

**PRIJAVA I POTREBNI DOKUMENTI**

**Rok za prijave** na ovaj poziv je **5. listopad 2022. godine** u DIGITALNOM OBLIKU na e-mail: ivan.segedi@kif.hr

**Dokumenti za prijavu:**

* kratki životopis
* ispunjena prijavnica-upisnica
* preslika uplatnice s uplaćenim iznosom od 500 kuna(66,36 EUR) za troškove provedbe prijemnog ispita (**NAVEDENI TROŠAK SE URAČUNAVA U CIJENU UKUPNE ŠKOLARINE)**

**BROJ IBAN RAČUNA**: HR2923400091110794237

**MODEL:** HR67

**POZIV NA BROJ:** OIB kandidata – 8000

**OPIS PLAĆANJA:** Trošak prijemnog ispita – Ime i prezime kandidata – JUDO.

**PRIJEMNI ISPIT I UPISI U PROGRAM OSPOSOBLJAVANJA**

Prijemnom ispitu pristupit će svi kandidati **koji na vrijeme pošalju prijavu sa svim potrebnim dokumentima**.

Svi kandidati koji ispune uvjete prijave pristupit će provjeri specifičnih motoričkih znanja iz područja juda (demonstracija) putem kojih se provjerava kandidatova trenutna razina znanja, a koja je neophodna za kvalitetno praćenje navedenog programa.

Prijemni ispit održat će se dana **14. listopada 2022. godine s početkom u 13:00 sati** na Kineziološkom fakultetu Sveučilišta u Zagrebu. Kandidati na prijemnom ispitu moraju posjedovati sportsku odjeću (KIMONO) kako bi mogli pristupiti istom.

**UPISI U PROGRAM I POTREBNI DOKUMENTI**

Upisi za sve polaznike kao i potpisivanje UGOVORA O OBRAZOVANJU između polaznika i Hrvatskog instituta za kineziologiju provest će se istog dana nakon prijemnog ispita na Kineziološkom fakultetu Sveučilišta u Zagrebu.

Polaznici su dužni prilikom upisa priložiti sljedeće dokumente u tiskanom obliku te iste predočiti na uvid u originalu:

**Dokumenti:**

* preslika domovnice,
* preslika osobne iskaznice,
* preslika rodnog lista (ili izvatka iz matične knjige rođenih),
* preslika svjedodžbe ili diplome kao dokaz o prethodno završenoj srednjoj školi ili višoj, odnosno visokoj školi,

**CIJENA PROGRAMA**

Cijena programa osposobljavanja za obavljanje poslova voditelja/ice u judu iznosi

**8.500,00 kuna (1.128,14 EUR) -** uz mogućnost plaćanja do 6 rata na kartice Zagrebačke banke, Privredne banke i Erste banke**.**

Reguliranje školarine (uplatom u cijelosti ili na rate) mora biti izvršeno prije početka prvog nastavnog bloka.

**BROJ IBAN RAČUNA**: HR29 2340009 1110794237

**MODEL**: HR67

**POZIV NA BROJ**: OIB kandidata – 8000

**OPIS PLAĆANJA**: Plaćanje školarine – Ime i prezime polaznika – JUDO

**TRAJANJE PROGRAMA**

Nastavni program će biti realiziran u periodu od listopada 2022. do travnja 2023. godine.

Hrvatski institut za kineziologiju zadržava pravo izmjene rasporeda nastave kao i promjene termina provedbe nastavnog plana i programa ukoliko se za to ukaže opravdana potreba. Polaznici će o početku nastave biti unaprijed obaviješteni putem elektroničke pošte na predočene e-mail adrese.

**UVJERENJE O ZAVRŠENOM PROGRAMU OSPOSOBLJAVANJA**

Po završetku programa osposobljavanja i uspješno položenim ispitima polaznik dobiva Uvjerenje o osposobljavanju za obavljanje poslova voditelja JUDA koje se upisuje u e-radnu knjižicu.

**KONTAKT**

Sve dodatne informacije možete dobiti slanjem upita na e-mail adresu: ivan.segedi@kif.hr